text: Hash-razzia i Juelsminde-området
  06 februar 2014 kl. 13.39
  Sydøstjyllands Politis specialpatrulje slog onsdag til mod tre adresser i Juelsminde-området. Hos en 40-årig mand fra Snaptun fandt politiet 1880 gram hash.
  Politiet slog til på samme klokkeslæt på tre adresser, hvor4 der var mistanke om, at der bliver solgt hash.
  Hos den 40-årig i Snaptun blev foruden det store parti hash, der var beregnet til videresalg, fundet en salonriffel uden våbentilladelse. Den 40-årig sigtes derfor også efter våbenloven.
  I Glud anholdt politiet en 48-årig mand med 133 gram hash. I Juelsminde blev en 53-årig mand fundet i besiddelse af 190 gram hash, to hashjoints, en digital vægt og et ur, som politiet tror er stjålet.
  - Desuden viste det sig, at sidstnævntes 37-årige kone havde en peberspray på sig, hvorfor hun blev sigtet for at bryde våbenloven, siger politikommissær Jesper Duus, Sydøstjyllands Politi til Horsens Folkeblad.
  Artikel fra Horsens Folkeblad
  